ابو ذيات 2012 - ابو ذية - ابو ذية عراقي - ابو ذية 2012
اسمك شعر وبكلبي ارد بي
وخدك مشتل وخضر ورد بي
طريق المدرسة رايح وارد بي
حتى بس اشوفك هاي هية
بتالي اليل صب دمعي ولك در
وبعد ماعيش من دونك ولااكدر
بنص كلبي الك منزل ولكدار
تبيع وتشتري مرخوص بية
كلبي مافرح عكبك ولاسار
جدمي ماخطا لغيرك ولاسار
اخبرك مابقت كلمة ولاسر
فظحني الشوك والحب مو بدية
انا عذيبي وانا الغربي وانا انسيم
وانا العلة على يظدني وانا السم
عمام اشطوب الفنهم وانا السيم
وانا العجدة اليتيه الفكر بية
وحق من وصه يونس بالرساله
حرت شكتب شكولن بالرساله
لو اني الكب يوصل بالرساله
ادز اليوم لل يسئل عليه
الدنيا وياي تسرح مسرح انه
وبمشط شعر القوافي مسر ح انه
كاتب انه ومخرج انه ومسرح انه
وابد مايمشي تمثيلك عليه
الك بيت بوسط كلبي والك دار
وزماني ما وكف وياي ولك دار
لحكتك اني من الصبح ولك ندار
تشوفني ميت ولا تسأل عليه
اريد امشي لحبيبي بليل عناي
واسالة بياسبب زعلان عناي
اريد اشرح غرامي بحزن عالناي
بلكت ينكسر كلبة علية
ابو ذيات 2012 - ابو ذية - ابو ذية عراقي - ابو ذية 2012